PATVIRTINTA

Rokiškio rajono Obelių

lopšelio - darželio direktoriaus

2017 m. gruodžio 28 d. įsakymu Nr.1.3-35V

**ROKIŠKIO RAJONO OBELIŲ LOPŠELIO - DARŽELIO**

**DARBUOTOJŲ MATERIALINĖS ATSAKOMYBĖS IR TURTINĖS ŽALOS ATLYGINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Rokiškio rajono Obelių lopšelio - darželio (toliau – Lopšelis-darželis) Darbuotojų materialinės atsakomybės ir turtinės žalos atlyginimo tvarkos aprašas (toliau – Aprašas) parengtas vadovaujantis Lietuvos Respublikos darbo kodekso X skyriaus „Žalos atlyginimas“ nuostatomis.
2. Aprašas reglamentuoja darbuotojo ir darbdavio materialinę atsakomybę ir turtinės žalos

atlyginimo tvarką.

**II SKYRIUS**

**MATERIALINĖ ATSAKOMYBĖ**

1. Lopšelio-darželio direktorius (toliau – Direktorius) įsakymu patvirtina darbuotojų pareigybių arba darbuotojų vardinį sąrašą atsakingų už materialines vertybes Lopšelyje-darželyje.
2. Ūkvedys atsako už visą materialinį turtą Lopšelyje-darželyje ir vykdo jo apskaitą, skalbėja – už minkštą inventorių ir už koncertinius drabužius, ikimokyklinio ir priešmokyklinio ugdymo grupių pedagogai – už grupėse esančias ugdymo priemones.
3. Materialiai atsakingi asmenys veda atskirą materialinių vertybių, esančių grupėse, kabinetuose, salėje ir kitur apskaitą ir pateikia tose patalpose dirbantiems darbuotojams ten esančių materialinių vertybių sąrašą.
4. Darbuotojai susipažįsta su materialinių vertybių sąrašu, pasirašo ir taip prisiima atsakomybę už jiems patikėtas materialines vertybes bei įsipareigoja atlyginti turtinę žalą, jei žala įvykdyta dėl jų kaltės.
5. Lopšelyje-darželyje pagal darbo sutartis dirbantys darbuotojai, privalo saugoti ir tausoti darbovietės turtą.
6. Visi Lopšelio-darželio darbuotojai, su kuriais sudarytos darbo sutartys, prieš nutraukiant darbo sutartį, atsiskaito už gautas disponavimui materialines vertybes. Darbuotojas privalo grąžinti jam patikėtą inventorių, mokymo priemones, asmenines saugos priemones, perduoti Lopšelio - darželio direktoriui darbuotojo dispozicijoje buvusius dokumentus, atsiskaityti su tiesioginiu vadovu.
7. Iki sutarties nutraukimo įsigaliojimo dienos darbuotojas su tiesiogiai pavaldžiu vadovu surašo ir pasirašo materialinių vertybių perdavimo-priėmimo (grąžinimo) aktą ir grąžina visą Lopšeliui-darželiui priklausantį turtą.

**III SKYRIUS**

# DARBDAVIO PAREIGA, DARBUOTOJŲ MATERIALINĖ ATSAKOMYBĖ DĖL TEISĖS

# PAŽEIDIMO, KURIUO DARBUOTOJAS, NETINKAMAI ATLIKDAMAS SAVO DARBO

**PAREIGAS, DARBDAVIUI PADARO ŽALOS**

# Darbdavio pareiga yra sudaryti darbuotojui tinkamas darbo sąlygas, kurios jam užtikrintų galimybę išsaugoti patikėtą Lopšelio-darželio turtą.

# Materialinei atsakomybei, dėl teisės pažeidimo, kuriuo darbuotojas, netinkamai atlikdamas savo darbo pareigas, darbdaviui padaro žalos atsirasti būtinos visos šios sąlygos:

11.1. realios turtinės žalos padarymas darbdaviui;

11.2. žala padaryta darbuotojo neteisėta veika;

11.3. priežastinis ryšys tarp neteisėtos veikos ir žalos atsiradimo;

11.4. darbuotojo kaltė dėl žalos padarymo;

11.5. darbuotojas ir darbdavys teisės pažeidimo metu buvo susiję darbo santykiais;

11.6. žalos atsiradimas yra saistomas su darbuotojo darbine veikla.

1. Darbuotojas privalo atlyginti visą padarytą turtinę žalą šiais atvejais:

12.1. žala padaryta tyčia;

12.2. žala padaryta jo veikla, turinčia nusikaltimo požymių;

12.3. žala padaryta neblaivaus ar apsvaigusio nuo narkotinių, toksinių ar psichotropinių medžiagų darbuotojo;

12.4. žala padaryta pažeidus pareigą saugoti konfidencialią informaciją arba susitarimą dėl nekonkuravimo;

**IV SKYRIUS**

# ŽALOS ATLYGINIMAS, PADARYTOS ŽALOS IŠIEŠKOJIMO TVARKA

1. Darbuotojas privalo atlyginti visą padarytą turtinę žalą, bet ne daugiau kaip jo 3 vidutinių darbo užmokesčių dydžio, o jei žala padaryta dėl darbuotojo didelio neatsargumo, – ne daugiau kaip jo 6 vidutinių darbo užmokesčių dydžio.
2. Darbuotojo padaryta ir jo gera valia šalių susitarimu natūra arba pinigais neatlyginta žala gali būti išskaitoma iš darbuotojui priklausančio darbo užmokesčio direktoriaus rašytiniu nurodymu – įsakymu. Tokios išskaitos dydis negali viršyti vieno mėnesio darbuotojo vidutinio darbo užmokesčio dydžio net ir tuo atveju, jeigu buvo padaryta didesnė žala. Direktoriaus nurodymas išieškoti šią žalą gali būti priimtas ne vėliau kaip per tris mėnesius nuo žalos paaiškėjimo dienos.
3. Dėl išskaitos, kuri viršija vieno mėnesio darbuotojo vidutinio darbo užmokesčio dydį, arba jeigu praleisti išskaitos terminai, direktorius žalos atlyginimo turi reikalauti darbo ginčams dėl teisės nagrinėti nustatyta tvarka.
4. Darbdavio darbuotojui padaryta žala atlyginama darbo ginčams dėl teisės nagrinėti nustatyta tvarka.
5. **Kai žalą kartu padaro keli darbuotojai, jiems taikoma bendra dalinė atsakomybė,** tai yra atlygintini nuostoliai nustatomi kiekvienam iš jų atskirai, atsižvelgiant į kiekvieno asmens kaltės laipsnį, taikytinos materialinės atsakomybės rūšį ir ribas. Solidariai (t. y. visi bendrai) darbuotojai atsako tuomet, kai jie žalą padaro bendrais nusikalstamais veiksmais, kuriuos nuosprendžiu konstatuoja teismas. Tokiu atveju teismo priteisti visi nuostoliai gali būti pasirinktinai išieškomi iš bet kurio šioje baudžiamojoje byloje nuteistojo asmens.
6. **Materialinė atsakomybė netaikoma, kai darbuotojas žalą padaro teisėtais veiksmais** (pavyzdžiui, gelbėdamas Lopšelio-darželio turtą nuo gaisro, išlaužia duris, apgadina materialines vertybes ir pan.). Iš darbuotojo nereikalaujama materialiai atlyginti žalą, atsiradusią dėl veiklos, susijusios su informacinių technologijų įsisavinimu, reikalingu ugdomajai veiklai vykdyti ir pan. jei dėl jos nuostoliai atsirado siekiant naudos ir kai jų išvengti kitomis priemonėmis buvo neįmanoma arba, jei darbuotojas įrodo, kad žala atsirado ne dėl jo kaltės.

**V SKYRIUS**

**BAIGIAMOSIOS NUOSTATOS**

1. Šis Aprašas gali būti koreguojamas, keičiamas, pasikeitus Lietuvos Respublikosįstatymams, teisiniams aktams, darbo kodekso nuostatoms.
2. Su šiuo aprašu (jo papildymais, koregavimais) Lopšelio-darželio darbuotojai supažindinami skelbiant jį viešai internetinėje svetainėje ar elektroninėmis priemonėmis.
3. Šis aprašas privalomas visiems Lopšelio-darželio pagal darbo sutartis dirbantiems darbuotojams.

**\_\_\_\_\_\_\_\_\_\_\_\_\_\_\_\_\_\_\_\_**